LIETUVOS RESPUBLIKOS VYRIAUSYBĖ

N U T A R I M A S

DĖL VALSTYBĖS TURTO INVESTAVIMO

2012 m. vasario 15 d. Nr. 185

Vilnius

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412; 2003, Nr. 57-2534; 2006, Nr. 87-3397; 2008, Nr. 19-673; 2009, Nr. 93-3967) 19 straipsnio 1 dalies 3 punktu ir 2 dalies 3, 5 ir 7 punktais, Lietuvos Respublikos viešųjų įstaigų įstatymo (Žin., 1996, Nr. 68-1633; 2004, Nr. 25-752; 2007, Nr. 17-631) 13 straipsniu ir įgyvendindama Sprendimo investuoti valstybės ir savivaldybių turtą priėmimo tvarkos aprašą, patvirtintą Lietuvos Respublikos Vyriausybės 2007 m. liepos 4 d. nutarimu Nr. 758 (Žin., 2007, Nr. 80-3275; 2009, Nr. 132-5741), Lietuvos Respublikos Vyriausybė n u t a r i a:

1. Nustatyti, kad valstybei nuosavybės teise priklausantis finansinis turtas – 700 (septyni šimtai) litų iš Švietimo ir mokslo ministerijai skirtų Lietuvos Respublikos valstybės biudžeto asignavimų kaip valstybės, kuriai atstovauja Švietimo ir mokslo ministerija, įnašas perduodamas šioms viešosioms įstaigoms šių viešųjų įstaigų dalininkų kapitalui formuoti:

1.1. Alytaus profesinio rengimo centrui – 100 (vienas šimtas) litų;

1.2. Druskininkų amatų mokyklai – 100 (vienas šimtas) litų;

1.3. Jonavos politechnikos mokyklai – 100 (vienas šimtas) litų;

1.4. Kauno maisto pramonės ir prekybos mokymo centrui – 100 (vienas šimtas) litų;

1.5. Kauno socialinių paslaugų ir statybos verslo darbuotojų profesinio rengimo centrui – 100 (vienas šimtas) litų;

1.6. Utenos regioniniam profesinio mokymo centrui – 100 (vienas šimtas) litų;

1.7. Vilniaus turizmo ir prekybos verslo mokyklai – 100 (vienas šimtas) litų.

2. Šio nutarimo 1.1–1.7 punktai įsigalioja nuo tame punkte nurodytos viešosios įstaigos įregistravimo Juridinių asmenų registre.

MINISTRAS PIRMININKAS	ANDRIUS KUBILIUS

ŠVIETIMO IR MOKSLO MINISTRAS	GINTARAS STEPONAVIČIUS

_________________